ფრედ ტიმაკატა

ფრედერიკ „ფრედ“ კარლომუანა ტიმაკატა (დ.  1936 — 21 მარტი, 1995) — ნი-ვანუატუელი პოლიტიკოსი, რომელიც ვანუატუს პრეზიდენტის თანამდებობას იკავებდა 1989 წლის 30 იანვრიდან - 1994 წლის 30 იანვრამდე.

ტიმაკატა დაიბადა სოფელ მაკატეაში, კუნძულ ემაეზე. სწავლობდა ემაეზე, შემდეგ კი საოლქო სკოლაში — კუნძულ ეპიზე. მან პედაგოგიური მომზადება გაიარა მასწავლებელთა მომზადების ინსტიტუტში ესპირიტუ-სანტოზე და რამდენიმე წელი ასწავლიდა იქვე. მოგვიანებით მან სასულიერო (პასტორალური) განათლება მიიღო მეთოდისტურ თეოლოგიურ კოლეჯსა და წყნარი ოკეანის თეოლოგიურ კოლეჯში ფიჯიზე. რამდენიმე წლის განმავლობაში სამრევლო პასტორად მსახურების შემდეგ, იგი გახდა ახალი ჰებრიდების პრესვიტერიანული ეკლესიის ასამბლეის მდივნის თანაშემწე, მოგვიანებით კი — ასამბლეის მდივანი.Macdonald-Milne, B and Thomas, P. (eds)(1981) Yumi Stanap: Some People of Vanuatu. Suva: Institute of Pacific Studies

ტიმაკატა მონაწილეობდა ახალი ჰებრიდების ეროვნული პარტიის დაარსებაში და 1973 წელს მისი ვიცე-პრეზიდენტი გახდა. იგი 1979 წელს აირჩიეს დამოუკიდებლობამდელი წარმომადგენლობითი ასამბლეის წევრად და მოგვიანებით მისი თავმჯდომარეც გახდა. დამოუკიდებლობის გამოცხადებამდე მან თავმჯდომარის პოსტი დატოვა და 1980 წელს დამოუკიდებლობის შემდეგ დაინიშნა ვიცე-პრემიერ-მინისტრად და შინაგან საქმეთა მინისტრად.Macdonald-Milne, B and Thomas, P. (eds)(1981) ibid

ტიმაკატა ქვეყნის პარლამენტის სპიკერი იყო 1983 წლის, ნოემბრიდან 1987 წლამდე, ხოლო 1984 წელს მოკლე პერიოდით ვანუატუს პრეზიდენტის მოვალეობას ასრულებდა. მოგვიანებით იგი ააირჩიეს ვანუატუს პრეზიდენტად 1989 წლის, 30 იანვრიდან- 1994 წლის 30 იანვრამდე, ხუთწლიანი ვადით.

სქოლიო

კატეგორია:დაბადებული 1936
კატეგორია:გარდაცვლილი 1995
კატეგორია:ვანუატუს პრეზიდენტები
კატეგორია:ვანუატუელი პოლიტიკოსები
კატეგორია:ვანუატუს პოლიტიკა